钦定古今图书集成/明伦汇编/氏族典/第501卷 > 《苏州府志》 > 陆通
## 钦定古今图书集成/明伦汇编/氏族典/第501卷 > 《苏州府志》 > 陆通

按《尚友录》：通即楚狂接舆也。春秋时，三使聘于江南，
通大笑不应。妻曰：“妾与先生躬耕而食，亲绩而衣，据
义而动，乐亦足矣。今受人重禄，乘人良驷，食人𬪩肥，
将何以待之？”通曰：“吾不许也。”妻曰：“君使不从，非忠也；
从之，违义也。不如去之。”与通变易姓名，入蜀隐居峨
眉山中。